Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 420/12)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Arcole”

PDO-IT-A0438-AM02

Paziņojuma datums: 28.8.2019.

APSTIPRINĀTA GROZĪJUMA APRAKSTS UN PAMATOJUMS

1. Atsevišķu veidu svītrošana – produkta specifikācijas daļas, kurās izdarīti grozījumi: 1., 2., 4., 6., 7. un 9. pants

Apraksts

Ir svītroti dažu izmantoto veidu vīni, proti, “Arcole”Rosso frizzante, “Arcole”Rosso novello, “Arcole”Rosato novello, “Arcole”Garganega, arī “vendemmia tardiva” (“vēlīni novākta raža”) versijas, “Arcole”Pinot bianco, Sauvignon, Carmenere (arī riserva), Cabernet Sauvignon (arī riserva) un Cabernet Franc (arī riserva).

Pamatojums

Pēdējos 20 gados vīnkopji ir pievērsuši lielu uzmanību savas produkcijas kvalitātei, cenšoties panākt optimālu līdzsvaru starp auga potenciālu un iegūstamo ražu, ierobežojot no vīnogulāja un no hektāra novākto vīnogu daudzumu un sasniedzot Garganega vai Merlot produkcijas standartu, kas var konkurēt ar apkārtējās nogāžu teritorijās sasniegtajiem standartiem.

Ar vīnogulājiem apstādītajā platībās auglīgajā līdzenumā, kas atrodas Verona un Vicenza provincē, sastopams samērā plašs vīnogulāju šķirņu klāsts, kur izcili labi apvienojušās vietējās un starptautiskās šķirnes. To vīndārzu īpatsvars, kuri atvēlēti ar kontrolēto cilmes vietas nosaukumu “Arcole” apzīmēto vīnu ražošanai, ir diezgan ievērojams, un Veneto reģiona līdzenumā tas ir viens no augstākajiem to vīndārzu vidū, kuros audzē vīnogas ar kontrolētu cilmes vietas nosaukumu apzīmētu vīnu iegūšanai.

Nereti, pieraduši pie nepārtrauktajām inovācijām augļu un dārzeņu nozarē, šā apgabala vīnkopji ir pierādījuši, ka viņi pastiprinātu uzmanību pievērš arī jaunām tendencēm vīnkopības nozarē. Par to liecina tas, cik ātri ir reaģējusi gada produkcija, lai ievērotu vīndarītavu vajadzības, un straujā šķirņu nomaiņa pēdējo piecpadsmit gadu laikā, atbildot uz strauji augošā vīna tirgus pieprasījumiem.

Šis grozījums skar arī šādas vienotā dokumenta iedaļas: 1.4. Vīna vai vīnu apraksts, 1.5.2. Maksimālās ražas, 1.7. Galvenā(-ās) vīna vīnogu šķirne(-es), 1.8. Saikne ar ģeogrāfisko apgabalu.

2. To sistēmu vienkāršošana, kuras izmanto, lai koptu un palielinātu atsevišķu vīnogu šķirņu ražu (tonnas/ha) – produkta specifikācijas daļas, kurās izdarīti grozījumi: 4. pants

Apraksts

To sistēmu vienkāršošana, ko izmanto, lai koptu un palielinātu šādu vīnogu šķirņu ražu (tonnas/ha): Garganega – no 16 līdz 18, Pinot Grigio – no 13 līdz 15, Chardonnay – no 14 līdz 18, Merlot – no 15 līdz 16 (tonnas/ha).

Pamatojums

Ir ticis pieņemts lēmums vienkāršot aprakstus, lai ļautu izmantot modernākas vīnogulāju kopšanas metodes un vīnkopību pielāgotu pēdējo gadu inovācijām. Iedrošināti ar vajadzību pieņemt vīnkopības modeļus, kas ir alternatīvi tradicionālajiem Veronas režģiem, lai garantētu labu ražības līmeni un vienlaikus veicinātu mehanizāciju, apgabala dedzīgākie un inovatīvākie vīnkopji nolēma jaunajos stādījumos vīnkoku veidošanai izmantot dubultas špaleras jeb GDC sistēmu. Tas, ka vīna tirgus strauji attīstās tādu sarkanvīnu virzienā, kuri iegūti no starptautiski atzītiem vīnogulājiem, t. i., tādu vīnu virzienā, kuri ir labi strukturēti un kam ir laba cenas un kvalitātes attiecība, ir bijis par pamatu tam, ka tiek izmantoti vīnogulāji ar potzaru un klonu labāko kombināciju, lai mēģinātu sasniegt labu kvalitāti ar pieņemamām izmaksām. Produkti, kas iegūti no augstākām ražām, ir pierādījuši, ka ķīmisko, fizikālo un organoleptisko īpašību ziņā tiem ir tāds pats kvalitātes līmenis kā caurmērā tiem vīniem, kas ražoti no iepriekšējām ražām, un ka tie labāk pielāgojas jaunajām pieejām.

Šis grozījums skar arī šādas vienotā dokumenta iedaļas: 1.5.2. Maksimālās ražas.

3. Jaunu iepakojuma veidu, materiālu un aizdares sistēmu iekļaušana, kas skar produkta specifikācijas 8. pantu

Apraksts

Jaunu iepakojuma veidu, materiālu un aizdares sistēmu iekļaušana – aizdares sistēmām (ieviešot iespēju izmantot kastē ievietojamu maisiņu) un stikla pudelēm līdz 9 litriem (dzirkstošā vīna gadījumā) paredzēto noteikumu pielāgošana.

Pamatojums

Mērķis ir pielāgot nosaukumu tirgus prasībām. Atsevišķos gadījumos izplatītāji tieši pieprasa konkrētus materiālus vai aizdares sistēmas.

VIENOTS DOKUMENTS

1. Produkta nosaukums

Arcole

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

8. Pusdzirkstošais vīns

4. Vīna vai vīnu apraksts

“Arcole”Chardonnay

Krāsa: salmdzeltena.

Smarža: raksturīgi izsmalcināta, eleganta.

Garša: sausa, reizēm maiga un izsmalcināta.

Spirta minimālā tilpumkoncentrācija: 11 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Chardonnay Frizzante

Krāsa: salmdzeltena, dažkārt mēdz kļūt zaļgana, dzidra.

Smarža: raksturīga ar intensīvu, delikātu aromātu.

Garša: vidēji piesātināta, harmoniska, nedaudz rūgtena.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Pinot Grigio

Krāsa: no salmdzeltenas līdz dzintardzeltenai, reizēm ar vara krāsas niansēm.

Smarža: delikāta, raksturīga, augļaina.

Garša: sausa, harmoniska, raksturīga.

Spirta minimālā tilpumkoncentrācija: 11 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Merlot

Krāsa: jaunam vīnam – rubīnsarkana, bet līdz ar vīna vecumu mēdz kļūt granātsarkana.

Smarža: samērā intensīva, raksturīga.

Garša: sausa, nedaudz rūgtena.

Spirta minimālā tilpumkoncentrācija: 11,5 tilp. %.

Minimālais bezcukuru ekstrakta saturs: 18 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Bianco

Krāsa: salmdzeltena, dažkārt mēdz kļūt zaļgana.

Smarža: raksturīga ar intensīvu, delikātu aromātu.

Garša: sausa, vidēji piesātināta, harmoniska, nedaudz rūgtena.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Bianco spumante vai “Arcole”spumante

Putas: smalkas un ilgnoturīgas.

Krāsa: dažādas intensitātes salmdzeltena.

Smarža: raksturīga, viegli augļaina.

Garša: bagātīga, raksturīga, maiga. Veidi: extra brut, brut, extra dry, dry, pussausais un saldais.

Spirta minimālā tilpumkoncentrācija: 11 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Rosso

Krāsa: rubīnsarkana.

Smarža: intensīva un delikāta.

Garša: sausa, vidēji piesātināta un harmoniska.

Spirta minimālā tilpumkoncentrācija: 11 tilp. %.

Minimālais bezcukuru ekstrakta saturs: 18 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Rosso riserva

Krāsa: rubīnsarkana.

Smarža: intensīva un delikāta.

Garša: sausa, vidēji piesātināta un harmoniska.

Spirta minimālā tilpumkoncentrācija: 12 tilp. %.

Minimālais bezcukuru ekstrakta saturs: 22 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Bianco Frizzante vai “Arcole”Frizzante

Krāsa: salmu dzeltena, dažkārt mēdz kļūt spilgti zaļgana.

Smarža: raksturīga ar intensīvu, delikātu aromātu.

Garša: vidēji piesātināta, harmoniska, nedaudz rūgtena, sausa, pussausa vai salda.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 15 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Rosato

Krāsa: gaiši rubīnsarkana, dzidra.

Smarža: raksturīga ar intensīvu, delikātu aromātu.

Garša: vidēji piesātināta, harmoniska.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Rosato Frizzante

Smarža: raksturīga ar intensīvu, delikātu aromātu.

Krāsa: gaiši rubīnsarkana.

Garša: vidēji piesātināta, harmoniska, sausa, pussausa vai salda.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 16 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Bianco Passito vai “Arcole”Passito

Krāsa: dažādas intensitātes zeltaini dzeltena.

Smarža: patīkama, intensīva un augļaina.

Garša: patīkama, salda, samtaina, harmoniska, reizēm piesātināta ar koksnes aromāta niansēm.

Spirta minimālā tilpumkoncentrācija: 14,5 tilp. %.

Minimālais bezcukuru ekstrakta saturs: 24 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Nero

Krāsa: spilgti sarkana, kas līdz ar vīna vecumu mēdz kļūt granātsarkana.

Smarža: raksturīga, izteikta, maiga.

Garša: pilnestīga, samtaina, silta, labi strukturēta un ilgnoturīga.

Spirta minimālā tilpumkoncentrācija: 13,5 tilp. %.

Minimālais bezcukuru ekstrakta saturs: 26 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Arcole”Merlot riserva

Krāsa: jaunam vīnam – rubīnsarkana, bet līdz ar vīna vecumu mēdz kļūt granātsarkana.

Smarža: samērā intensīva, raksturīga.

Garša: sausa, nedaudz rūgtena.

Spirta minimālā tilpumkoncentrācija: 12 tilp. %.

Minimālais bezcukuru ekstrakta saturs: 22 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

NAV

b) Maksimālās ražas

‘Garganega’

18 000 kg vīnogu no hektāra

‘Pinot grigio’

15 000 kg vīnogu no hektāra

‘Chardonnay’

18 000 kg vīnogu no hektāra

‘Merlot’

16 000 kg vīnogu no hektāra

6. Noteiktais ģeogrāfiskais apgabals

Ar kontrolēto cilmes vietas nosaukumu “Arcole” apzīmēto vīnu ražošanas apgabals ietver:

Verona provincē – pašvaldību Arcole, Cologna Veneta, Albaredo d’Adige, Zimella, Veronella, Zevio, Belfiore d’Adige visu administratīvo teritoriju, kā arī daļu no Caldiero, San Bonifacio, Soave, Colognola ai Colli, Monteforte, Lavagno, Pressana, Vago un San Martino Buon Albergo pašvaldības administratīvās teritorijas;

Vicenza provincē –Lonigo, Sarego, Alonte, Orgiano, Sossano un Rovereto di Guà pašvaldības visu administratīvo teritoriju pilnībā.

Apgabals ir iezīmēts šādi: sākot no 322 km atzīmes uz valsts autoceļa, robežlīnija stiepjas uz rietumiem gar šo pašu ceļu virzienā uz Caldiero, krustojas ar pašvaldības Soave un Colognola ai Colli teritoriju un pēc tam pagriežas dienvidu virzienā, sekojot pakalnu Rocca un Gazzo malai augstumā virs 40 pēdām, un atgriežas ziemeļu virzienā uz 11. valsts autoceļa. No turienes robežlīnija stiepjas rietumu virzienā gar 11. valsts autoceļu, līdz tā Lavagno teritorijā šķērsojas ar automaģistrāli Serenissima, kurai tā seko pašvaldībā San Martino Buon Albergo līdz Mulino Vecchio, turpinot stiepties dienvidu virzienā gar pašvaldības San Martino Buon Albergo robežu gandrīz līdz Pontoncello, kur tā iet gar pašvaldības Zevio robežu, stiepjoties visā apdzīvotās vietas dienvidpuses garumā, kamēr tā sasniedz pašvaldības Belfiore Porto della Bova robežu; pēc tam tā turpina iet pa minēto robežu gar Adige upi Albaredo virzienā līdz Moggia.

No turienes tā pagriežas austrumu virzienā, ejot gar pašvaldības Albaredo robežu, līdz tā sasniedz pašvaldības Veronella Boschirolle robežu, no kurienes tā stiepjas gar kanālu Dugale Ansòn un pagriežas ziemeļu virzienā uz Gallinara, kur tā atkal stiepjas austrumu virzienā gar kanālu Dugale Ansòn, līdz ziemeļos tā sasniedz pašvaldības Cologna Veneta robežu. Pēc tam robežlīnija iet pa pašvaldības Cologna Veneta robežu, ejot garām Pra un pietuvojoties pašvaldības Pressana robežai pie upes Fratta, kas stiepjas dienvidaustrumu virzienā gar pamesto dzelzceļa līniju un apdzīvoto vietu Ponte Rosso.

Tā turpinās gar minēto robežu, līdz pietuvojas pašvaldību Pressana un Minerbe robežai, pa kuru tā iet, līdz sasniedz Padujas provinces robežu pie Rovenega. Pēc tam tā iet pa šo robežu – vispirms gar Via Rovenega un tad gar Via Argine Padovano, kam tā turpina sekot līdz pašvaldībai Rovereto di Guà, kur tā paiet garām Caprano un pietuvojas upei Guà.

Pēc tam līnija stiepjas gar upi Guà ziemeļrietumu virzienā, kur tā apdzīvotajā vietā Boara šķērsojas ar Rovereto di Guà un Cologna Veneta pašvaldības robežu. No turienes tā iet pa pašvaldības Cologna robežu austrumu virzienā līdz Salboro un pēc tam pagriežas ziemeļrietumu virzienā gar provinces robežu ar Vicenza līdz S. Sebastiano, paejot garām Orlandi un turpinoties ziemeļu virzienā līdz meliorācijas kanālam Ronego un pašvaldības Orgiano robežai. No turienes līnija iet gar kanālu Alonte austrumu virzienā, paejot garām Case Como, pievienojoties pašvaldības Sossano robežai, paejot garām apdzīvotajai vietai Pozza un turpinoties līdz Ponte Sbuso.

No turienes tā pagriežas ziemeļu virzienā, paiet garām Termine un Ponte Mario, sasniedzot kanālu Fiumicello, tad gandrīz uzreiz pagriežoties uz ziemeļiem un pēc tam uz austrumiem, visu laiku ejot pa pašvaldības Sossano robežu gar apdzīvotajām vietām Campagnola un Pozza. No turienes līnija atkal pagriežas dienvidu virzienā, ejot gar Fontanella un Pontelo līdz pašvaldības Orgiano robežai, kurai tā iet ziemeļu virzienā gar kanālu Liona, pagriežoties austrumu virzienā un virzoties gar Dossola līdz pašvaldības Alonte robežai, pa kuru tā nedaudz iet ziemeļu virzienā līdz pašvaldības Lonigo past Ca Bandia robežai un līdz Ciron, pagriežoties dienvidaustrumu virzienā un pievienojoties pašvaldības Sarego robežai netālu no pakalna Crearo, no kurienes tā turpina stiepties ziemeļu virzienā gar Giacomelli līdz upei Bredola, ejot gar tās krastu dienvidaustrumu virzienā un pēc tam turpinot iet ziemeļu virzienā gar apdzīvoto vietu Canova e Navesella.

No turienes pašvaldības Sarego robeža stiepjas austrumu virzienā gar Frigon Basso un Muraro, kur tā atkal pietuvojas pašvaldības Lonigo robežai. Tā iet pa minēto robežu ziemeļu virzienā līdz Milānas–Venēcijas dzelzceļa līnijai, pa kuru tā iet līdz Dovaro, no kurienes tā turpina stiepties ziemeļu virzienā un pagriežas austrumu virzienā netālu no 11. valsts autoceļa, pietuvojoties pašvaldības San Bonifacio robežai apdzīvotajā vietā Fossacan. No turienes līnija turpina stiepties ziemeļu virzienā gar Verona un Vicenza provinces robežu līdz 11. valsts autoceļam pie Torri di Confine, turpinot stiepties ziemeļu virzienā līdz automaģistrālei Serenissima. Pēc tam tā iet pa šo automaģistrāli rietumu virzienā, šķērsojoties ar upi Aldegà un ieejot pašvaldībā Monteforte, turpinot iet gar automaģistrāli līdz ceļam uz San Lorenzo un stiepjoties dienvidu virzienā līdz 11. valsts autoceļam, pieejot klāt tiltam, kas šķērso upi Alpone netālu no San Bonifacio cukurfabrikas. Pēc tam tā iet pa 11. valsts autoceļu rietumu virzienā, atgriežoties pie sākotnējā izejas punkta, kas atrodas pie 322 km atzīmes.

7. Galvenā(-ās) vīna vīnogu šķirne(-es)

‘Pinot grigio’

‘Garganega B.’

‘Garganega B.’ – ‘Grecanico dorato B.’

‘Merlot N.’

‘Garganega B.’ – ‘Garganego’

‘Chardonnay B.’

8. Saiknes vai saikņu apraksts

Arcole

Vēsturiskie faktori un cilvēkfaktori

Kontrolētais cilmes vietas nosaukums “Arcole” cēlies no vienas pašvaldības apgabalā, uz kuru attiecas šis nosaukums.

Faktiski Arcole pašvaldība ir galvenais atsauces punkts apgabalā, ņemot vērā tās ģeogrāfisko atrašanās vietu teritorijas pašā vidū, tās īpašo nozīmi ražošanas nodrošināšanā un ievērojamo vēstures mantojumu, kam ir saistība ar Napoleona karagājieniem, kuri atstājuši tik pamatīgas pēdas šā apgabala dzīvē un vēsturē. Šajā saistībā tilts pār Alpone upi un obelisks, kas atgādina par kauju starp Francijas un Austrijas armiju 1796. gada 15., 16. un 17. novembrī, ir vieni no ievērojamākajiem simboliem.

Minētais tilts ir palicis par kontrolētā cilmes vietas nosaukuma “Arcole” simbolu, jo tas atspoguļo šo zemju tradīcijas un iekšējo lepnumu.

Lai gan vīnogas šajā apgabalā ir audzētas vairāk nekā 2 000 gadus daļēji satiksmes ceļu dēļ, kas padarīja šo apgabalu tik pakļāvīgu romiešu kolonizācijai, proti, Adige (upes) un Porcilana (ceļa) dēļ, to audzēšana tika atjaunota viduslaikos. Iespēja transportēt vīnu, kas ražots apgabalos ap Arcole, palīdzēja vīnkopībai izplatīties visapkārt.

Uz visu Arcole apgabalu mēdza atsaukties, izmantojot nosaukumu “Fiumenovo”, kas atbilst lielākajai daļai palienes, kuru agrāk sedza meži, krūmāji un dīķi. Īpašuma uzskaitē un dokumentos par dāvinājumiem, līzingiem, iegādi un pārdošanu nenovēršami ir iekļautas atsauces uz vīnu un vīna ražošanu, kas attīstījās no apgabalā esošo abatiju – San Pietro di Villanova un Lepia – tīkla.

Vīnogulāji tika augstu vērtēti arī Venēcijas republikā. Venēcijas Republika bija iecienījusi Arcole apgabalā esošo apvidu “Colognese” kā apgabalu, kas bija labi savienots ar pilsētu un nodrošināja lielu daudzumu vīna, graudu un kaņepju, proti, visu to, bez kā venēcieši nevarēja iztikt.

Kontrolētais cilmes vietas nosaukums “Arcole” tika atzīts ar Ministrijas 2000. gada 4. septembra dekrētu, kas 2000. gada 4. septembrī publicēts Itālijas Republikas Oficiālā Vēstneša 214. numurā, tādējādi apkopojot šo ievērojamo vēstures un vīnkopības mantojumu un pievēršot lielāku uzmanību šai svarīgajai teritorijai ar senām tradīcijām, kura atrodas starp Verona un Vicenza provinci. Šī teritorija ir ievērojama ar tās dūņaino, smilšaino augsni, kas piešķir vīniem to unikālās īpašības. Ņemot vērā vajadzību šajos ražošanas pārveides un attīstības laikos pārvaldīt un nodrošināt labāko iespējamo rezultātu, 2001. gada 8. februārī tika izveidota Aizsardzības apvienība.

Attīstība šajā apgabalā ir tipiska ieleju vīnkopībai, kur vīnogulāju kopšanas metodes tradicionāli ir bijušas ekstensīvākas un ir izmantoti vīnogulāji no dažādiem atšķirīgiem avotiem. Pēdējos gados tikai audzētāju profesionalitāte ir devusi iespēju selekcionēt apgabalam vispiemērotākās šķirnes. Lai izceltu vīna labākās īpašības, tika izmeklētas labākās augsnes un ieviestas nesen izstrādātas stādīšanas metodes. Ražotāji ir būtiski pārveidojuši ražošanas struktūru, panākot to, ka selektīva, rūpīga un konkurētspējīga pieeja kļūst par vīnkopju darba kritēriju.

Šīs teritorijas organizatoriskā struktūra, kuru vienmēr ir koordinējuši vīndarības kooperatīvi, ir veicinājusi šo progresu un izmantojusi tā vērtību. Šīs struktūras ne vien rada vērtību, bet arī mudina ražotājus audzēt tirgū visaugstāk vērtētās vīnogulāju šķirnes. Ražotāji, kas nolēmuši investēt šajā apgabalā, norāda uz vīndārzu atjaunošanu un tām jaunajām pieejām vīnogulāju kopšanas un stādīšanas biezības jomā, kas katra veicina kvalitatīvu vīnogu ieguvi.

Arcole

Dabas faktori

Teritorija ir vienmērīgi līdzena dienvidrietumos, un tajā ir tipiskas aluviālā līdzenuma iezīmes. Pauguraines apgabals sākas pie Motta izciļņa San Bonifacio pašvaldības teritorijā, kā arī Colli Berici pakalnu daļā austrumos.

Augsni ielejās, kas piemērotas vīnkopībai, veido galvenokārt ir smilšains māls.

Morfoloģiskā ziņā līdzenumu sadala paugurgrēdas, terases un nogāzes, turklāt to augstuma diapazons virs jūras līmeņa ir aptuveni desmit metri.

Augsnes ir dziļas un bieži vien ar augstu smilts saturu.

Augsnes, kurās audzē izejvielu ar kontrolēto cilmes vietas nosaukumu “Arcole” apzīmētā vīna iegūšanai, ir veidojušās lielākoties erozijas un nogulu sedimentācijas rezultātā, galvenokārt no Adige upes, taču sekundāri arī no citiem vietējiem ūdensceļiem.

Šīs augsnes galvenokārt sastāv no smilšu sanesām, kurām mazākā mērā raksturīgs grants piejaukums.

Vietējā līmenī šīs smilšu sanesas satur mainīgu procentuālo daudzumu dūņu. Apgabali, kur parādās un attīstās dažādos virzienos dūņu un smilšu grēdas, atbilst tās pašas upes bijušajām gultnēm. Lai gan Lessinean izcelsmes dūņu sanesas ir sarkanīgi brūnā krāsā, Adige izcelsmes sanesas ir bāli lazdu riekstu brūnā krāsā.

Ar kontrolēto cilmes vietas nosaukumu “Arcole” apzīmētā vīna ražošanas apgabala daļā Vicenza provincē Frassine upe sanesa tumši sarkanas aluviālas augsnes kārtu virs augsnes kārtām, kas kvartāra periodā bija izveidojušās no Adige–Sarca šļūdoņa. Šis slānis radās no dolomīta iežu izskalojumiem, ko veidoja merģelis, bazalts, porfīrs, kaļķakmens vai ģipšakmens u. c. ieži.

Apgabalā, kurā tiek ražoti ar kontrolēto cilmes vietas nosaukumu “Arcole” apzīmētie vīni, valda samērā viendabīgs kontinentālais klimats ar ļoti karstām, tveicīgām vasarām un skarbām, miglainām ziemām. Augstākās temperatūras ir reģistrētas laikposmā no jūlija otrās dekādes līdz augusta pirmajai dekādei, un zemākās temperatūras reģistrētas laikposmā no janvāra pirmās dekādes līdz janvāra trešajai dekādei.

Gada temperatūras svārstības ir diezgan būtiskas, un nokrišņu daudzums nav liels, taču tā sadalījums visa gada garumā ir labs.

Produkta specifika

Lai gan produkta specifikācijā ir iekļauti daudzi vīna veidi, vienkāršības labad īpaša uzmanība tiks pievērsta tikai trim.

— Baltvīni: kad “Arcole”Bianco, “Arcole”Chardonnay un “Arcole”Pinot Grigio ir jauni, tie parasti ir salmdzeltenā krāsā ar zaļganām niansēm, bet līdz ar vīnu vecumu to krāsa kļūst arvien zeltaināka. To smarža ir eleganta un izsmalcināta, jo īpaši, ja tie gatavoti no vīnogām, kas iegūtas no smilšainākās augsnēs audzētiem vīnogulājiem. Šo vīnu garša ir viegli piesātināta, patīkama, bagātīga un aromātiska, vienlaikus tā nekad nav pārāk augļaina, ņemot vērā augsnes un vides ietekmi uz to īpašībām.

— Sarkanvīni, kas gatavoti no ‘Merlot’ un ‘Cabernet Sauvignon’ šķirnes vīnogām, ir spilgti rubīnsarkani, bet, kad tie ir jauni, tiem raksturīga violeta nokrāsa. Vīniem kļūstot vecākiem, to krāsa aizvien vairāk iegūst granātsarkanu nokrāsu. Smarža vienmēr ir spēcīga, ar raksturīgām kakao, vijolīšu un aveņu notīm. Garša lielākoties ir sausa, bet ‘Cabernet’ gadījumā tai piemīt īpašas garšaugu nianses. Gan bagātīgā buķete, gan patīkami maigā konsistence uzlabojas līdz ar vīna vecumu.

— “Arcole”Nero: iegūst, žāvējot ‘Merlot’ un ‘Cabernet Sauvignon’ šķirnes vīnogas aptuveni divus mēnešus, kam seko vismaz divus gadus ilgs izturēšanas periods un vismaz trīs mēnešus ilga glabāšana koka mucās, lai iegūtu krāsu, kas var būt rubīnsarkana ar violetām niansēm vai rubīnsarkana ar tendenci kļūt granātsarkanai, vai granātsarkana tiem vīniem, kas ir izturēti jau ilgu laiku. Smaržai ir bagātīga buķete ar patīkamām vaniļas, koksnes un reizēm dūmojuma notīm, kas papildina šķirņu īpašības. Šis vīns ir bagātīgi piesātināts ar maigiem tanīniem, kā arī tam ir vieglāks un delikātāks aromāts nekā vīniem, kas nav izturēti koka mucās.

Saikne starp vidi un produktu

Diezgan atšķirīgajā augsnes vidē dūņu un smilts komponents ir vispastāvīgākā iezīme šajā teritorijā, un tas nozīmē, ka vīniem piemīt skaidri noteiktas īpašības un tie ir viegli atpazīstami.

Baltvīniem, kas gatavoti no vīnogām, kuras iegūtas no smilšainākās augsnēs audzētiem vīnogulājiem, ir eleganta, izsmalcināta smarža ar izcili aromātiskām notīm un mērens spirta saturs. Vispatīkamākie tie ir pirmajos gados pēc iepildīšanas pudelēs. Tikai no Vendemmia Tardiva (vēlīni novākta raža) veida ir izdevies saražot strukturētus vīnus ar paliekošu pēcgaršu.

Tā kā jūlijā un augustā klimats ir ļoti karsts un nokrišņu daudzums ir neliels, sarkanvīni, kas gatavoti no vīnogām, kuras iegūtas no šajās augsnēs audzētajiem vīnogulājiem, ir labi strukturēti, taču pamatā iegūst savu maigumu no tā, ka tos vairākus gadus iztur pudelē.

Tieši ražotāju īpašās prasmes dod iespēju optimizēt vīndarības rezultātus un labāk izmantot dažādas apgabalā audzētās šķirnes.

“Arcole”Nero un Passito veidu gadījumā ražotāju izmantotā tradicionālā žāvēšanas un izturēšanas metode lielā mērā nosaka galīgo rezultātu, kas panākts attiecībā uz vīniem.

Šāda veida vīni, kas iegūti, izturot tos vienu vai divus gadus koka mucās vai tvertnēs, ir spilgtā krāsā ar violetām niansēm un ar augļainiem, gaisīgiem aromātiem. To garša ir izteikta un harmoniska, ar pikantām un balzamam raksturīgām notīm, kas lieliski apvienojas ar tajos esošajiem maigajiem tanīniem.

Izturot vīnus pudelē, to krāsa kļūst klasiski granātsarkana, bet smarža un retronazālās sajūtas ļauj novērtēt ēteriskās degvīnā konservētu sarkano augļu notis.

9. Būtiski papildu nosacījumi (iepakojums, marķēšana, citas prasības)

NAV

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14384

(1) OV L 9, 11.1.2019., 2. lpp.